ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
سی اے کیو ایم نے این سی آر میں گیس کے بنیادی ڈھانچے پی این جی/ سی این سی/ مربوط کاری کو شروع کرنے کی پیش رفت کا جائزہ لیا
این سی آر میں صاف ستھرے ایندھن کو اپنایا جانا سی اے کیو ایم - کے لیے ایک ترجیح
سی اے کیو ایم نے سی جی ڈیز کو بنیادی ڈھانچے کے کام کو تیز کرنے کے لئے ہدایات دیں
این سی آر میں 74.5 فیصد صنعتی علاقوں نے گیس مربوط کاری اور انفراسٹرکچر حاصل کرلیا ہے
ستمبر 2023 تک تمام صنعتی علاقے گیس کے بنیادی ڈھانچے سے منسلک ہو جائیں گے:سی جی ڈی
منظور شدہ ایندھن کی فہرست این سی آر میں یکم جنوری 2023 سے مکمل طور پر نافذ ہوگی
این سی آر اور ملحقہ علاقوں میں ہوا کے معیار کے انتظام کے کمیشن  نے آج این سی آر کے گیارہ  سٹی گیس ڈسٹری بیوٹرز  اور پٹرولیم اور قدرتی گیس کی وزارت  کے ساتھ ایک جائزہ میٹنگ کی تاکہ نیشنل کیپیٹل ریجن  کے اضلاع میں گیس کے بنیادی ڈھانچے پی این جی/ سی این جی/ مربوط کاری کےآغاز کی صورتحال کا جائزہ لیا جا سکے ۔ صنعتی سرگرمیوں اور گاڑیوں سے پیدا ہونے والی فضائی آلودگی سے لڑنے کی مجبوری کی ضرورت پر غور کرتے ہوئے، سی اے کیو ایم نے اگلے موسم سرما کے سیزن سے پہلے پورے این سی آر میں گیس کے بنیادی ڈھانچے کا تیز رفتار آغازکرنے کی ہدایت دی ہے۔
دستیاب معلومات کے مطابق، پورے این سی آر کو 24 جی اے میں تقسیم کیا گیا ہے اور اسی کو 11 سی جی ڈی میں تقسیم کیا گیا ہے۔11 سی جی ڈیز ان کو الاٹ کردہ گیس کنیکٹیویٹی فراہم کرنے کے ذمہ دار ہیں۔ یہ 11 سی جی ڈیز مندرجہ ذیل ہیں:
|
|
نمبرشمار
|
|
کمپنی کا نام
|
|
مجاز جغرافیائی علاقے 
|
|
1.
|
|
اندرپرستھ گیس لمٹیڈ
|
|
- این سی ٹی آف دہلی
- , گوتم بدھ نگر
- غازی آباد اور ہاپور
- میرٹھ مظفر نگر اور شاملی
- گروگرام
- کرنال
- ریواڑی
|
|
2.
|
|
اڈانی ٹوٹل گیس لمٹیڈ 
|
|
- خورجہ
- فریدآباد
- بھیوانی چرخی دادری اور مہیندر گڑھ
- نوح اور پلول
|
|
3.
|
|
گیل گیس لمٹیڈ
|
|
- میرٹھ
- تاج ٹریپزئم زون
- سونی پت
|
|
4.
|
|
انڈین آئل اڈانی گیس پرائیویٹ لمٹیڈ
|
|
- پانی پت
- بلند شہر ڈسٹرکٹ
- بلند شہر، علیگڑھ اور ہاتھرس
|
|
5.
|
|
ایچ پی سی ایل
|
|
.i سونی پت اور جند
|
|
6.
|
|
بی پی سی ایل
|
|
.i روہتک
|
|
7.
|
|
باغپت گرین انرجی پرائیویٹ لمٹیڈ
|
|
.i باغپت
|
|
8.
|
|
ٹورینٹ گیس پرائیویٹ لمٹیڈ 
|
|
.i الور اور جے پور
|
|
9.
|
|
ہریانہ سٹی گیس  پرائیویٹ لمٹیڈ 
|
|
.i جھجر
|
|
10.
|
|
ہریانہ سٹی گیس ڈسٹریبیوشن لمٹیڈ 
|
|
.i گروگرام
|
|
11.
|
|
ہریانہ سٹی گیس ڈسٹریبیوشن  لمٹیڈ 
|
|
.i بھیونڈی
این سی آر میں کل 240 صنعتی علاقے ہیں جن میں سے 74.5 فیصد صنعتی علاقوں  میں گیس کنیکٹیویٹی اور انفراسٹرکچر کا ہدف حاصل کیا جاچکا ہے۔ این سی آر میں 963 سی این جی اسٹیشن ہیں۔ 22,24,055 گھریلو پی این جی کنکشن؛ 5,185 کمرشل پی این جی کنکشن؛ اور 5,361 صنعتی کنکشنز ہیں۔
این سی آر میں صنعتوں کا ‘‘منظور شدہ" صاف ایندھن بشمول پی این جی کی سمت میں پیش رفت کرنا ،سی اے کیو ایم کے لیے ایک ترجیح ہے۔ کمیشن نے پہلے ہی این سی آر کی ریاستی حکومتوں کو این سی آر سے کوئلے کے استعمال کا مرحلہ وار خاتمہ کرنے اور یکم جنوری 2023 سے  کوئلے کے استعمال سے مکمل طور پر گریز کرنے کی ہدایت دی ہے۔ عملاً، منظور شدہ ایندھن کی فہرست پورے این سی آر میں یکم جنوری 2023 سےپوری طرح سے نافذ ہوگی۔
وزارت دفاع
بھارتی فضائیہ کی ایس اے ایس او کانفرنس
بھارتی فضائیہ کے سینئر ایئر اسٹاف آفیسرز  کانفرنس کا افتتاح چیف ایئر اسٹاف ، ایئر چیف مارشل آر کے ایس بھدوریا پی وی ایس ایم اے وی ایس ایم وی ایم اے ڈی سی نے 02 جولائی 20 کو کیا۔ موجودہ سیکورٹی ماحول اور کووڈ۔ انیس وبا کے پیش نظر کانفرنس کا انعقاد پہلی بار ویڈیو کانفرنسنگ کے ذریعہ ہوا۔
فضائیہ سربراہ نے آئی اے ایف کمانڈز اور ماتحت تنظیموں کی آپریشنل تیاری کو سراہا۔ انہوں نے موجودہ اور مستقبل کے آپریشنل تقاضوں کو پورا کرنے کے لئے تمام فضائی جانبازوں کی مربوط تربیت کی سمت میں کی گئی کوششوں کی ستائش کی۔ ایس اے ایس او سے خطاب کرتے ہوئے فضائیہ سربراہ نے مشن کے اہم نظاموں کی سروس صلاحیت میں بہتری کے ساتھ ساتھ ہماری آپریشنل صلاحیتوں کو بڑھانے کی ضرورت پر زور دیا۔ انہوں نے ہندستانی فضائیہ کو کسی سے جنگ کی صورت میں طاقتور بنانے کے لئے موجودہ بیڑے سمیت اس میں شامل نئی طاقتوں کو زیادہ سے زیادہ آپریشن کے لائق بنانے کی تیاری پر زور دیا۔
سال میں دو بار منعقد ہونے والی فضائیہ کی یہ ایس اے ایس او کانفرنس آج 02 جولائی کو شروع ہو کر 03 جولائی دو ہزار بیس تک چلے گی جس میں فضائیہ کی آپریشنل صلاحیت بڑھانے، اس کی دستیاب اثاثوں اور خودکار کوششوں کے ساتھ موجودہ چیلنجوں سے نمٹنے کے لئے مرکوز تربیت پر خصوصی تبادلہ خیال ہو گا۔
وزارت آیوش
کووڈ-19 کے مریضوں کی صحت یابی میں یوگا مدد کررہا ہے
نئی دہلی، 15/ستمبر 2020 ۔ سینٹرل کونسل فار ریسرچ اِن یوگا اینڈ نیچروپیتھی  نے راجیو گاندھی سپر اسپیشلٹی ہوسپیٹل، دہلی، ایمس دہلی، ایمس رشی کیش اور آر ایم ایل ہوسپیٹل، دہلی کے اشتراک سے کووڈ-19 کے مریضوں کی جلد صحت یابی میں یوگا کی اثرانگیزی کی توثیق کے لئے ایک ریسرچ پروجیکٹ کا آغاز کیا ہے۔
کووڈ-19 کی متعدی نوعیت کے سبب بڑی تعداد میں جمع ہونے پر سخت پابندیوں کے سبب بین الاقوامی یوم یوگ  2020 کا موضوع ’گھر پر یوگ، اہل خانہ کے ساتھ یوگ‘ رکھا گیا ہے۔
آیوش کی وزارت نے اپنے متعدد آن لائن ریسورسیز اور اپنے ڈیجیٹل پلیٹ فارموں جیسے کہ یوگا پورٹل اور یوٹیوب، فیس بک، ٹوئیٹر اور انسٹاگرام جیسے سوشل میڈیا ہینڈلس پر خاطرخواہ مواقع دستیاب کرائے تھے تاکہ لوگ اپنے گھروں سے یوگ سیکھ سکیں۔
وزارت نے ’مائی لائف مائی یوگا ‘ یعنی جیون جوگا ویڈیو بلاگنگ مسابقے کا بھی انعقاد کیا تھا، جس میں انعام یافتگان اور رنرس اَپ کے لئے پرکشش انعامات رکھے تھے۔ اس کے علاوہ آیوش کی وزارت نے پرسار بھارتی کے اشتراک سے چھٹے بین الاقوامی یوم یوگ کے موقع پر ڈی ڈی نیشنل پر ایک ٹرینر کی قیادت میں یوگا سیشن کا نشریہ کیا تھا۔
بین الاقوامی یوم یوگ 2020 کے لئے پروموشنل مہم کے ایک جزو کے طور پر مشہور یوگ گروؤں اور ماہرین کے ذریعے یوگ کے موضوع پر متعدد آن لائن خطبات کا بھی اہتمام کیا گیا تھا۔ 16 یوگ گروؤں اور ماہرین نے 5 جون 2020 سے 20 جون 2020 کے دوران اپنے خطبات پیش کئے، جسے آیوش کی وزارت کے آفیشیل فیس بک پیج پر اسٹریمڈ لائیو کیا گیا۔
بین الاقوامی یوم یوگ کے انعقاد کے ایک جزو کے طور پر وزارت نے گرام پردھانوں سے رابطہ کیا اور گاؤں میں یوگا کے فروغ کے لئے انھیں کئے جانے والے کام کے بارے میں بتایا۔ الیکٹرانکس اور اطلاعاتی ٹیکنالوجی کی وزارت کے کامن سروس سینٹر  کو بھی دیہی علاقوں میں یوگا کے فروغ کے لئے لگایا گیا۔
گھر سے ٹریننگ کی سہولت بہم پہنچانے کے لئے ڈی ڈی بھارتی پر کامن یوگا پروٹوکول  کا انعقاد کیا گیا، تاکہ زیادہ سے زیادہ لوگوں کو سی وائی پی سے واقف کرایا جاسکے اور انھیں اصل تقریب کے لئے تیار کیا جاسکے۔
تفریحی صنعت سے وابستہ معروف شخصیات نے یوگا سے متعلق پروموشنل پیغام دیے، تاکہ بین الاقوامی یوم یوگ کے دن اپنے گھروں سے لوگوں کی سرگرم شرکت داری کے لئے ان کی حوصلہ افزائی کی جائے۔
یہ اطلاع صحت و کنبہ کے وزیر ڈاکٹر ہرش وردھن نے آج راجیہ سبھا میں ایک تحریری اطلاع میں دی۔
صحت اور خاندانی بہبود کی وزارت
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے کلیانی ایمس کے ایم بی بی ایس بیچ 2021 کی افتتاحی تقریب کی صدارت کی
معاشرےکا مستقبل ان سے تعلق رکھتا ہے جو طبی دیکھ بھال میں سرمایہ کاری کرتے ہیں
کلیانی ایمس مغربی بنگال میں صحت کے شعبے میں ایک سنگ میل ثابت ہوگا اور جلد ہی مہارت کےایک ادارے کے طورپرسامنے آئے گا:ڈاکٹر بھارتی پروین پوار
صحت اور خاندانی وزیر مملکت ڈاکٹر بھارتی پروین پوار نے آج کلیانی ایمس کے ایم بی بی ایس بیچ 2021 کے افتتاحی تقریب کی صدارت کی ۔
طلبا اور انتظامیہ کو مبارکباد دیتے ہوئے مرکزی وزیر مملکت نےکلیانی آل انڈیا انسٹی ٹیوٹ آف میڈیکل سائنسز  2021 کے اس تیسرےتعلیمی اجلاس کے شروع ہونے پر مسرت کا اظہار کیاجو 125 ایم بی بی ایس طلبا کے ایک بیچ کے ساتھ شروع ہوا ہے۔
آل انڈیا آف میڈیکل سائنسز کی تاریخ کا اعادہ کرتے ہوئے مرکزی وزیر مملکت نے کہا کہ یہ ہمارے عزت مآب وزیر اعظم کے ہر ریاست میں ایمس قائم کرنے کے تصوریت کا ایک حصہ ہے جس کے نتیجے میں کُل 22ایمس کو اب تک منظوری حاصل ہوچکی ہے ۔انہوں نے مزید کہا کہ اس کے ساتھ ہی ایمس کے قائم ہونے سے جدید علاج کی سہولتوں کے فروغ پر توجہ دی گئی ہے اور ہنر مند ڈاکٹروں کی تعداد میں اضافہ کیا گیا ہے تاکہ غریبوں کو سستا علاج مہیا کیا جاسکے ۔
عزت مآب وزیر اعظم جناب نریندر مودی کا ماننا ہے کہ معاشروں کا مستقبل ان سے تعلق رکھتا ہے جو دیکھ بھال میں سرمایہ کاری کرتے ہیں۔ اس مقدس مقصد کی ایک مثال کلیانی ایمس ہے، جو 1,754 کروڑ روپے کی لاگت سے تعمیر کیا جا رہا ہے،اوریہ 179.82 ایکڑ رقبے پر پھیلا ہوا 960 بستروں کا اسپتال ہوگا۔ آل انڈیا انسٹی ٹیوٹ آف میڈیکل سائنسز کے تین ستون ہیں - مختلف مضامین میں طبی تعلیم، بائیو میڈیکل سائنس میں تحقیق اور اعلیٰ درجے کی طبی خدمات فراہم کرنا۔انہوں نے مزید کہا کہ اس میں کوئی شک نہیں ہے کہ ایمس کلیانی مغربی بنگال میں صحت کے شعبے میں ایک سنگ میل ثابت ہوگا اور یہ جلد ہی ایک انسٹی ٹیوٹ آف مہارت کے طور پر ابھرے گا۔
انہوں نے ان تمام طلباء کو مبارکباد دی جنہوں نےاین ای ای ٹی امتحان 2021 میں اچھے نمبر حاصل کیے ہیں اور ایمس کلیانی کے ایم بی بی ایس کورس میں داخلہ لیا ہے۔ اس کے ساتھ ہی انہوں نے بھارت کے مستقبل کے ان ڈاکٹروں کے والدین کو بھی مبارکباد دی جنہوں نے اپنے بچوں میں انسانی خدمت کا جذبہ پیدا کیا ہےاور لوگوں سے درخواست کی کہ وہ مل کر کام کریں اور اس بات کو یقینی بنائیں کہ ایمس، کلیانی اپنی پوری صلاحیت کے ساتھ کام کررہا ہے۔مرکزی وزیر مملکت نے کہا کہ یہ ہماری مجموعی ذمہ داری ہے کہ ایمس کلیانی بنگال کے لوگوں کو سستی طبی خدمات فراہم کرے، تاکہ آخری شخص تک سستی طبی سہولیات فراہم کرنے کے خواب کو جلدسے جلد بروئے کار لایا جاسکے۔
دہلی ایمس میں تحقیقی ادارے کی سابق ڈین ڈاکٹر چترا سرکار،اور ایمس کلیانی کی صدرڈاکٹر رام جی سنگھ،ایمس کلیانی کے ایگزیکٹیو ڈائرکٹراور دیگر سینئرپروفیسر،افسران ،طلبا اورسبھی طلباء کے کنبے کے افراداس میٹنگ میں موجود تھے۔
وزارت خزانہ
وزیر خزانہ محترمہ نرملا سیتارمن نے بین الاقوامی مالیاتی فنڈ  کے بین الاقوامی مالیاتی و مالی امور سے متعلق کمیٹی کے مکمل سیشن میں ویڈیو کانفرنس کے ذریعے شرکت کی
نئی دلی، 15؍اکتوبر، وزیر خزانہ اور کارپوریٹ امور کی وزیر محترمہ نرملا سیتا رمن نے آج بینالاقوامی مالیاتی فنڈ  کے بین الاقوامی مالیاتی اور مالی امور سے متعلق وزارت سطح کی کمیٹی  کے مکمل سیشن میں ویڈیو کانفرنس کے ذریعے شرکت کی۔
مذکورہ میٹنگ کا مباحثہ آئی ایم ایف کے مینجنگ ڈائریکٹر کے عالمی پالیسی ایجنڈا پر مبنی تھا، جس کا عنوان تھا ‘کیٹلائزنگ اے ریزیلینٹ ریکوری’ یعنی معیشت کی مستحکم بازیابی۔ آئی ایم ایف کے ارکان نے کمیٹی کو رکن ممالک کے ذریعے کووڈ – 19 اور اس کے اثرات کے سلسلے میں کئے گئے اقدام اور تدابیر کے بارے میں مطلع کیا۔
محترمہ سیتا رمن نے میٹنگ میں اپنی گفتگو میں آتم نربھر بھارت پیکج کے تحت بھارت کی معیشت کو مضبوطی اور تیزی سے مستحکم کرنے کے لئے کئے گئے اقدامات کے بارے میں مختصر طور پر بتایا۔ انہوں نے کئی ایسےاشاروں کا ذکر کیا، جن میں مینوفیکچرنگ پی ایم آئی کے ستمبر 2020 میں پچھلے 8 سال میں سب سے اعلی ٰ سطح پر پہنچنا ، جو مینو فیکچرنگ شعبے میں بازیابی کی مضبوط امید پیدا کرتے ہیں شامل ہیں، جو معیشت کے گراف میں V کی شکل کی بازیابی کے غماز ہیں۔ صارفین کو خرچ کرنے کی ترغیب دینے کے لئے حالیہ 10 بلین ڈالر کی مالیت کے اقدامات کا اعلان کیا گیا۔
وزیر خزانہ نے عالمی سطح پر معیشتوں کو اہم مشورے فراہم کرنے پر آئی ایم ایف کی مینجنگ ڈائریکٹر محترمہ کرسٹلینا جیورجیوا اور آئی ایم ایف کی ستائش کی اور اس احساس کا اظہار کیا کہ آئی ایم ایف کا یہ مشورہ درست ہے کہ پالیسی کی مدد کو وقت سے پہلے ہٹانے سے سیال اثاثوں میں کمی اور دیوالیہ پن کا باعث بنے گی۔
متعدد کم آمدنی والے ترقی پذیر ممالک کو لاکھوں افراد کے گزر بسر کے وسائل کا تحفظ فراہم کرنے اور انہیں خط افلاس سے نیچے گرنے سے بچانے کا چیلنج درپیش ہے۔ محترمہ سیتا رمن نے بتایا کہ ان ممالک میں بازیابی کی کوششوں کو کسی بھی طرح سے رکنے نہیں دینا چاہئے۔
آئی ایم ایف کی میٹنگ ہر سال دو مرتبہ ہوتی ہے۔ ایک میٹنگ فنڈ بینک اسپرنگ میٹنگوں کے دوران اپریل کے مہینے میں اور دوسری سالانہ میٹنگ اکتوبر کے مہینے میں منعقد کی جاتی ہے۔ یہ کمیٹی عالمی معیشت کو درپیش عمومی مسائل اور چیلنجوں پر گفتگو کرتی ہے اور آئی ایم ایف کو اس سلسلے میں کام کرنے کے لئے مشورے فراہم کرتی ہے۔ اس سال کووڈ – 19 وبا کی وجہ سے اسپرنگ اور سالانہ دونوں میٹنگیں ویڈیو کانفرنس کے ذریعے منعقد کی گئیں۔
وزارت دفاع
ڈی آر ڈی او کے ذریعے تیار کیے گئے ایل سی اے کی آئی این ایس وکرما دتیہ پر پہلی لینڈنگ
نئی دہلی، 11 جنوری 2020 / ساحل پر کی جانے والی ٹسٹ فیسی لیٹی  کی وسیع پیمانے پر جانچ مکمل کرنے کے بعد ہلکے لڑاکو طیارے  نے آج یہاں 1002 میں آئی این ایس وکرما دتیہ پر کامیابی کے ساتھ محدود لینڈنگ کی ہے۔ یہ پہلی لینڈنگ کموڈور جے دیپ ماؤلنکر نے کرائی۔ کیپٹن داہیا ، لینڈنگ سیفٹی آفیسر  اور کمانڈر وویک پانڈے آبی جہاز پر ٹسٹ ڈائریکٹر تھے جبکہ گروپ کیپٹین کبڈوال اور کمانڈر انکُر جین ، ایس بی ٹی ایف سے ٹیلی میٹری کے ذریعے طیارے کی نگرانی کر رہے تھے۔ ایل سی اے طیارہ ڈیفینس ریسرچ اینڈ ڈیولپمنٹ آرگنائزیشن  نے تیار کیا ہے۔
ڈیفینس آر این ڈی محکمے کے سکریٹری اور ڈی آر ڈی او کے چیئرمین ڈاکٹر جی ستیش ریدڈی نے ڈی آر ڈی او، ایرو ناٹیکل ڈیولپمنٹ ایجنسی  ، ہندوستانی بحریہ ، ہندوستان ایروناٹکس لمیٹڈ ، سائنسی اور صنعتی تحقیق کی کونسل  اور ڈائریکٹوریٹ جنرل آف ایروناٹیکل کوالٹی ایشیورینس  ٹیموں کو مبارکباد دی ہے ۔
۔۔۔۔۔۔۔۔۔۔
م ن۔ش س ۔ م ت ح ۔
U-158
(Visitor Counter : 79
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 220 کروڑ66 لاکھ  ٹیکے لگائے جاچکے ہیں۔
پچھلے 24 گھنٹے میں 327ٹیکے لگائے گئے
سردست ملک بھرمیں 44,998 مریض زیر علاج ہیں
زیر علاج مریضوں کی شرح فی الحال 0.10فیصد ہے
شفایابی کی شرح فی الحال 98.71 فیصد ہے
گذشتہ 24 گھنٹوں میں 5,356 مریض رو بہ صحت ہوئے ہیں، اس طرح شفایاب ہونے والے مریضوں کی کل تعداد بڑھ کر 4,42,10,127ہوگئی ہے۔
گزشتہ 24 گھنٹے میں 10,158 نئے معاملے سامنے آئے ہیں۔
متاثرہ مریضوں کی یومیہ شرح ہے
اسی طرح متاثرہ مریضوں کی ہفتہ واری شرح  ہے
مجموعی طور پر اب تک 92.34 کروڑ ٹیسٹ کئے جاچکے ہیں؛ گذشتہ 24 گھنٹوں میں 2,29,958 ٹیسٹ کئے گئے
ش ح ۔ا م۔س ا۔
U:4073
(Visitor Counter : 60
وزارت سیاحت
قومی سیاحتی مشاورتی کونسل کی میٹنگ 21 اور 22 فروری 2019 کو ہوگی
نئی دہلی،19 ؍فروری،سیاحت کے مرکزی وزیر جناب کے جے الفانس 21 اور 22 فروری 2019 کو گجرات کے کیوڑیا میں مجسمہ اتحاد کے مقام پر ہونے والی قومی سیاحتی مشاورتی کونسل  کی میٹنگ کی صدارت کریں گے۔ این ٹی اے سی کے ارکان کے علاوہ میزبانی ، سفر اور ٹور کی صنعت کے ماہرین کو بھی میٹنگ میں شرکت کے لئے مدعو کیا گیا ہے۔ اس میٹنگ کا مقصد اس بات پر غور کرنا ہے کہ اگلے سال تک مجسمہ اتحاد پر آنے والے سیاحوں کی تعداد 50 لاکھ تک پہنچانے کا ہدف کیسے حاصل کیا جائے۔ ممتاز لیڈر سردار ولبھ بھائی پٹیل کا 182 میٹر اونچا مجسمہ دنیا کا سب سے اونچا مجسمہ ہے۔
قومی سیاحتی مشاورتی کونسل  سیاحت کی وزارت کے ایک تھنک ٹینک کے طور پر کام کرتی ہے۔ موجودہ این ٹی اے سی کی تشکیل سیاحت کے وزیر کی صدارت میں 20 اکتوبر 2016 کو تشکیل دی گئی تھی جس کی معیاد تین سال ہے۔ میٹنگ میں اہم وزارتوں اور سفر اور سیاحت کے بندوبست کے شعبے کے ماہرین اور صنعتی انجمنوں کے ارکان شامل ہوتے ہیں۔ اس سے پہلے این ٹی اے سی کی میٹنگ 12 اپریل 2018 کو منعقد ہوئی تھی۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1093
(Visitor Counter : 36
محنت اور روزگار کی وزارت
آل انڈیا ایچ سی سی مزدور یونین اور ایچ سی سی لمیٹڈ کی انتظامیہ کے مابین جاری تنازع کو وزارت محنت و روزگار نے حل کیا
ایچ سی سی لمیٹڈ کا مینجمنٹ 9 مہینے کی مزدوری، ملازمت میں تخفیف کا معاوضہ، گریجویٹی کے ساتھ ساتھ 8.33 فیصد کے حساب سے بونس دینے کے لئے بھی راضی ہوا
آل انڈیا ایچ سی سی مزدور یونین کے ذریعہ میسرز ایچ سی سی لمیٹڈ کے مینجمنٹ کا ایک این ایچ اے آئی کے ٹھیکیدار کے خلاف تنازع ہوا تھا، جس میں 09 مہینے کے لئے 600 معاہدہ کے مزدوروں کو مالی سال 21-2020 کے لئے مزدوری کی ادائیگی کے ساتھ ساتھ دیگر خدمات کافائدہ جیسے بونس اور مزدوری کے ساتھ ملازمت میں تخفیف سے متعلق ادائیگی کا مطالبہ کیا گیا تھا۔ ٹھیکیدار کے ٹھیکہ کا کام 21 مئی کو ختم ہونے والا تھا اور اس دوران یونین نے ٹھیکہ پرکام کرنے والے سبھی مزدوروں کوقابل ادائیگی معاوضہ اور گریجویٹی کا بھی مطالبہ کیا تھا۔
معاملہ کو ڈی وائی سی ایل سی ، کولکاتا کے ذریعہ صلح کےلئے اپنی تحویل میں لیا گیا تھا اور ٹھیکیدار، یونین اور خصوصی تقرری کرنے والے کو مدعو کرکے بات چیت کی گئی تھی۔ کئی مرتبہ کی بات چیت کے بعد مورخہ 05 اگست 2021 کو تقرری کرنے والے یعنی ٹھیکیدار اور یونین کےساتھ ایک معاہدہ پر دستخط کرنے پر اتفاق ہوا۔ آجرخصوصی طور سے سبھی ٹھیکہ کے مزدوروں کو درج ذیل فوائد کی ادائیگی کرنے کے لئے راضی ہوا۔ ان میں 09 مہینے کی مزدوری کی ادائیگی، سبھی اہل مزدروں کو ملازمت میں تخفیف کئے جانے کامعاوضہ اور گریجویٹی کی ادائیگی، 8.33 فیصد کی شرح سے بونس کی ادائیگی، سبھی اہل مزدوروں کو مزدوری کے ساتھ چھٹی کی ادائیگی اور کووڈ کی پوری مدت کے لئے جب مزدور اپنی ڈیوٹی پر حاضر نہیں ہوسکے، انہیں اس مدت کی مزدوری کی ادائیگی کرنے پررضامندی شامل ہے۔
مستقبل میں آجر پر کوئی مالی بوجھ اور کسی مقدمہ بازی کے بغیر پورا سمجھوتہ فریقین کی خواہش اور رضامندی کےساتھ کیا گیا تھا۔
مذکورہ سمجھوتہ نے آجر کو 27 کروڑ کی ادائیگی کے لئے جوابدہ بنایا۔ فریقین نے تصفیے پرعمل درآمد سےمتعلق رپورٹ پیش کرنے پر اتفاق کیا ہے۔
ورکرز یونین نے کولکتہ میں چیف لیبر کمشنر  کے دفاتر کی جانب سے کئے گئے اس طرح کے مثبت اور فعال ریلیف پر مبنی عمل کے لیے شکریہ ادا کیا ہے۔ اس موقع پر جناب ڈی پی ایس نیگی، چیف لیبر کمشنر  نے خوشی کا اظہار کرتے ہوئے کہا کہ چیف لیبر کمشنر  ملک بھر میں اس طرح کی کوششیں کرتے ہیں تاکہ کوئی بھی مزدور اپنےقانونی حقوق سے محروم نہ رہ سکے۔
جل شکتی وزارت
زیرزمین پانی کی دستیابی کے ساتھ فصل کے پیٹرن کو جوڑنا
جل شکتی کے وزیر مملکت جناب بشویشور ٹوڈو نے آج لوک سبھا میں ایک تحریری جواب بتایا کہ زیر زمین پانی کے وسائل کی دستیابی اور اس سے پانی نکالنے کا عمل کئی عوامل پر منحصر ہے جیسے بارش کی شدت اور وقت، علاقے میں پانی کے اخراج کی ارضیاتی سطح، موجودہ بھرپائی کے ڈھانچے کی تعداد، صارفین کی طرف سے مختلف مقاصد جیسے صنعتی استعمال، پینے/گھریلو مقاصد، آبپاشی کے طریقوں سمیت فصل بونے کا انداز اور فصل کی شدت وغیرہ کیلئے پانی نکالنے کا عمل۔ مرکزی حکومت نے آبپاشی سمیت مختلف صارف کے ذریعے زیر زمین پانی کے اخراج کے انتظام/کنٹرول کے لیے پالیسی فریم ورک/رہنمائی خطوط سمیت درج ذیل اقدامات کیے ہیں۔
نیشنل واٹر پالیسی۔ 2012میں کہا گیا ہے کہ آبپاشی کے استعمال میں پانی کی بچت انتہائی اہمیت کی حامل ہے۔ اس میں مزید کہا گیا ہے کہ قدرتی وسائل کے وقفوں کے ساتھ فصل کے انداز کو سیدھ میں لانا، چھوٹے پیمانے پر آبپاشی، خودکار آبپاشی کی کارروائی، بخارات کی نقل و حمل میں کمی وغیرہ کی حوصلہ افزائی اور ترغیب دی جانی چاہیے۔ این ڈبلیوپی 2012 کا اشتراک ریاستوں/مرکز کے زیرانتظام علاقوں کے ساتھ کیا گیا ہے۔
مورخہ 24.09.2020 کو زیرزمین پانی کے ضابطے کی ہدایت نامہ ملک میں زیر زمین پانی کے وسائل کے تحفظ اور ان کو منظم کرنے کے لیے کل ہند کے اطلاق کے ساتھ نوٹیفائی کیا گیا ہے۔
مرکزی حکومت ریاستوں کے تعاون سے، گجرات، ہریانہ، کرناٹک، مدھیہ پردیش، مہاراشٹر، راجستھان اور اتر پردیش میں پانی کی کمی سے متاثر بعض علاقوں میں 6,000 کروڑ روپے کی مدد سے اٹل بھوجل یوجنا کو نافذ کر رہی ہے۔ اس اسکیم کا بنیادی مقصد مانگ سے متعلق بندوبست ہے جس میں گاؤں کی سطح پر مقامی کمیونٹیز کو شامل کرکے فصل کی گردش / تنوع کو نافذ کرنا، فصلوں کے طرز کو تبدیل کرنا، چھڑکنے والے آلات کا استعمال / ڈرپ ایریگیشن سسٹم وغیرہ شامل ہیں جس کے نتیجے میں نشان زد علاقوں میں زیر زمین پانی کا پائیدار انتظام ہو سکے۔
زیرزمین پانی کا مرکزی بورڈ  کمیونٹی کی شرکت کے ساتھ پانی کی دستیابی سے متعلق مخصوص علاقوں میں پانی کے انتظام کے منصوبوں کی تیاری کے لیے آبی پانی کے تصرف اور ان کی خصوصیات کو بیان کرنے کے لیے پانی سے متعلق قومی نقشہ بندی پروگرام کو نافذ کر رہا ہے۔ زمینی پانی کے انتظام کے منصوبے کی سفارشات میں مانگ کے ضمنی انتظام کے لیے سفارشات شامل ہیں جن میں فصل کے نمونوں میں تبدیلی، فصلوں کے تنوع وغیرہ شامل ہیں۔ مناسب دخل اندازیوں کے لیے سفارشات ریاستی حکومتوں کے ساتھ شیئر کی جاتی ہیں۔
‘ساہی فصل’ مہم آبی وسائل ، دریا کی ترقی اور گنگا کی بحالی کے محکمے کی طرف سے 14.11.2019 کو شروع کیا گیاتھا تاکہ پانی کی کمی سے متاثر علاقوں میں کسانوں کو ایسی فصلیں اگانے کی طرف راغب کیا جا سکے جو اقتصادی طور پر منافع بخش، صحت مند اور غذائیت سے بھرپور ہوں، اور زرعی ماحول کے لیے موزوں ہوں۔ مناسب فصلوں کے بارے میں کسانوں میں بیداری پیدا کرنا، مائیکرو اریگیشن، مٹی میں نمی کا تحفظ، انہیں پانی کی ضرورت والی فصلوں سے کم پانی کی ضرورت والی فصلوں تک رسائی میں مدد کرنا، پالیسی سازوں کو پالیسی بنانے میں مدد کرنا وغیرہ مہم کے کچھ اہم عناصر ہیں۔
اس کے علاوہ، ملک میں دیرپا زیر پانی کے انتظام کے لیے مرکزی حکومت کے ذریعے اٹھائے گئے دیگر اہم اقدامات یہاں دستیاب ہیں۔
کابینہ
کابینہ نے بھارت اور فلپائن کے درمیان نظر ثانی شدہ فضائی خدمات کے معاہدے پر دستخط کئے جانے کو منظوری دی
نئی دہلی، 24 دسمبر 2020، وزیراعظم جناب نریندر مودی کی صدارت میں مرکزی کابینہ نے بھارت اور فلپائن کے درمیان نظر ثانی شدہ فضائی خدمات کے معاہدے پر دستخط کئے جانے کو اپنی منظوری دے دی ہے۔
نظرثانی شدہ فضائی خدمات کا معاہدہ دونوں ملکوں کے درمیان شہری ہوابازی کے تعلقات کے معاملے میں بہت اہمیت کا حامل ہے۔اس سے اضافہ شدہ اور بلا روک ٹوک کنکٹی وٹی کے لئے موافق ماحول تیار ہوگا اور یہ دونوں جانب کے کیریرز کے لئے مزید تحفظ اور سلامتی کو یقینی بناتے ہوئے کاروباری مواقع فراہم کرائے گا۔ اس سے دونوں ممالک کے درمیان مزید تجارت، سرمایہ کاری، سیاحت اور ثقافتی تبادلے کو فروغ حاصل ہوگا۔
۔۔۔۔۔۔۔۔۔۔۔
م ن۔ا گ۔ن ا۔
U-8347
(
نوجوانوں کے امور اور کھیل کود کی وزارت
بین الاقوامی کھیلوں میں اعلی کارکردگی کے لئے مرکز کی کوششیں
نئی دہلی، 10فروری /بین الاقوامی مقابلوں کے لئے ہندستانی کھلاڑیوں /ٹیموں کی تیاری ایک مسلسل جاری رہنے والا عمل ہے۔ اولمپکس ، ایشیائی کھیلوں اور عالمی چیمپئن شپس سمیت بین الاقوامی کھیل مقابلوں میں ہندستان کی کارکردگی کو بہتر بنانے کے لئے مرکزی حکومت کے ذریعہ متعدد اسکیموں کا نفاذ کیا جارہا ہے جن کا مقصد ٹیلنٹ کی تلاش اور ترقی ، مسابقتی ماحول ، کوچنگ /ٹریننگ ہے۔
کھیلوں میں اعلی کارکردگی کے فروغ کے لئے مرکزی حکومت اہم رول ادا کررہی ہے۔ قومی کھیل فیڈریشنوں  کو مالی مدد فراہم کرنے کی اسکیم کے تحت ہندستان میں قومی چیمپئن شپ اور بین الاقوامی ٹورنامنٹوں کے انعقاد ، بین الاقوامی کھیل مقابلوں میں کھلاڑیوں کی شرکت ، کوچنگ کیمپوں کے انعقاد، غیر ملکی کوچوں کی فراہمی اور کھیل کود سے متعلق سازوسامانوغیرہ کی خرید کے لئے مالی مدد دستیاب کرائی جاتی ہے۔ قومی کھیل ترقیاتی فنڈ  کے تحت ٹارگیٹ اولمپک پوڈیم  اسکیم سمیت ایلیٹ اتھلیٹوں کی ٹریننگ کے لئے مالی مدد دستیاب کرائی جاتی ہے۔ ٹارگیٹ اولمپک پوڈیم اسکیم  کے تحت 2020 کے اولمپک کھیلوں اور پیرا لمپک کھیلوں کے لئے جن ممکنہ ایتھلیٹوں کی نشاندہی کی گئی ہے انہیں حکومت سبھی ضروری تعاون دے رہی ہےجس میں بیرون ملک ٹریننگ ، بین الاقوامی مسابقہ ، سازوسامان ، فزیکل ٹریننگ ، اسپورٹس سائیکلوجسٹ، مینٹل ٹرینر اور فزیوتھیراپسٹ جیسے سپورٹنگ اسٹاف /عملے کی خدمات شامل ہیں۔ اس کے علاوہ ماہانہ 50 ہزار روپے بطو ر پاکٹ الاؤنس بھی دیئے جاتے ہیں۔
اولمپک گیمس2024 اور اولمپک گیمس 2028 کے لئے خصوصی توجہ دیئے جانے کےمقصد سے کھیل کے درجہ ذیل شعبوں کی نشاندہی کی گئی ہے۔
|
|
پیرس اولمپکس 2024
|
|
لاس اینجلز اولمپکس 2028
|
|
1۔ایتھلیٹکس
|
|
1۔ایتھلیٹکس
|
|
2۔تیر اندازی
|
|
2۔تیر اندازی
|
|
3۔بیڈمنٹن
|
|
3۔بیڈمنٹن
|
|
4۔باکسنگ
|
|
4۔باکسنگ
|
|
5۔ہاکی
|
|
5۔ہاکی
|
|
6۔ویٹ لفٹنگ
|
|
6۔ویٹ لفٹنگ
|
|
7۔نشانے بازی
|
|
7۔نشانے بازی
|
|
8۔کشی
|
|
8۔کشی
|
|
9۔تیراکی
|
|
9۔تیراکی
|
|
10۔ٹیبل ٹینس
|
|
10۔ٹیبل ٹینس
|
|
11۔کشتی رانی
|
|
11۔کشتی رانی
|
|
12۔جوڈو
|
|
12۔جوڈو
|
|
13۔سائیکلنگ
|
|
13۔سائیکلنگ
|
|
|
|
14۔ فینسنگ/تلوارآزمائی
یہ اطلاع کھیل کود اور نوجوانوں کے امو ر کے وزیر مملکت  جناب کرن رجیجو نے آج راجیہ سبھا میں ایک تحریری جواب میں دی۔
۔۔۔۔۔۔۔۔۔۔
م ن۔ م م ۔ ج۔
U- 663
(Visitor Counter : 70
وزیراعظم کا دفتر
وزیر اعظم کی سنگاپور کے وزیر اعظم کے ساتھ میٹنگ
نئی دہلی، 30 اکتوبر 2021:
وزیر اعظم جناب نریندر مودی نے 30 اکتوبر 2021 کو روم میں ، جی ۔20 سربراہ ملاقات کے شانہ بہ شانہ، سنگاپور کے وزیر اعظم عزت مآب جناب لی شین لونگ کے ساتھ باہمی میٹنگ کا اہتمام کیا۔
مابعد وبائی مرض کی مدت میں دونوں قائدین کے درمیان یہ اولین بہ نفس نفیس ملاقات تھی۔ دونوں قائدین نے موسمیاتی تبدیلی کے مسئلے سے نمٹنے اور آئندہ سی او پی 26 کے لئے عالمی کوششوں کے بارے میں تبادلہ خیالات کیے۔ انہوں نے تیز رفتار ٹیکہ کاری کوششوں کے ذریعہ کووِڈ۔19 وبائی مرض پر قابو پانے اور اہم ادویہ کی سپلائی کو یقینی بنانے کے لئے جاری کوششوں کے بارے میں بھی بات چیت کی۔ اسی پس منظر میں وزیر اعظم مودی نے دوسری لہر کے دوران کووِڈ سے نبرد آزمائی میں بھارت کو تعاون فراہم کرنے کے لئے سنگاپور کی ستائش کی۔ وزیر اعظم لی نے بھارت میں تیز رفتار ٹیکہ کاری مہم کے لئے وزیر اعظم کو مبارکباد پیش کی۔
انہوں نے دونوں ممالک کے درمیان نقل و حمل کو جلد از جلد بحال کرنے سمیت عوام سے عوام کے درمیان تعلقات میں اضافے کے لئے مختلف طریقوں پر تبادلہ خیالات کیے۔